Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Civil Alapprogramról szóló 2003. évi L. törvény végrehajtásáról szóló 160/2003.
Paragraph Index: 8246

b) a fogyasztóvédelem és a piacfelügyelet szakmai irányítása körében ba) kidolgozza a fogyasztóvédelmi politika koncepcióját, bb) kidolgozza a fogyasztóvédelemmel, az általános termékbiztonsággal, a vámáruk fogyasztási cikkekre vonatkozó piacfelügyeletével, valamint a fogyasztóvédelem és a fogyasztási cikkekre vonatkozó piacfelügyelet szervezetével és intézményeivel kapcsolatos szakmapolitikai irányokat, fejlesztési koncepciókat, cselekvési és szakmai programokat, figyelemmel kíséri azok végrehajtását, bc) kidolgozza a fogyasztási cikkekre vonatkozó piacfelügyeleti stratégiát és a fogyasztási cikkekre vonatkozó piacfelügyeleti intézményrendszer fejlesztési irányait, bd) ellátja az élelmiszerek ellenőrzésével kapcsolatos, más közigazgatási szerv hatáskörébe nem tartozó, külön jogszabályban meghatározott fogyasztóvédelmi és piacfelügyeleti feladatokat, be) ellátja a fogyasztóvédelmi civil szervezetek, valamint a békéltető testületek és a fogyasztói jogviták alternatív vitarendezési fórumainak működtetésével kapcsolatos tervezési, szabályozási, támogatási és fejlesztési feladatokat, bf) véleményezi és miniszteri döntésre előterjeszti a Fogyasztóvédelmi Főfelügyelőség Országos Vizsgálati Programját, előkészíti a miniszternek a 2006/94. szám Főfelügyelőség irányításával kapcsolatos döntéseit, ellátja a Főfelügyelőség szakmai irányításával kapcsolatos egyéb feladatokat;

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes